Mooir Vretyn

Mooir ny ammyr varrey eddyr Nerin as Bretin ee Mooir Vretyn. T'ee kiangley Mooir Vannin da'n twoaie rish y Vooir Cheltiagh da'n jiass. Cha nel joarey shickyr er y vooir da'n twoaie as da'n jiass, agh dy cadjin t'eh raait dy nee linney eddyr Binn Éadair çheu hwoaie veih Divlyn as Caergybi magh veih coose heear Voan y joarey twoaieagh as dy nee linney eddyr Ceann an Chairn ayns Coontae Logh Garman as Penmaen Dewi faggys da Tyddewi ayns sheear yiass Vretyn y joarey jiassagh. 'Sy laa t'ayn jiu, ta ram sleih, ayns Nerin er lheh, gra nagh vel ayn agh cooid jeh Mooir Vannin, ny yn Irish Sea 'sy Vaarle ny Muir Bhreatan 'sy Yernish, t'aynjee, as t'ad cur St. George's Channel 'sy Vaarle ny Sianel San Siôr 'sy Vretnish ("Ammyr Shorys Noo") er y chooid s'keyley jeh'n ammyr eddyr Ceann an Chairn as Penmaen Dewi.

Ronney:Ushtaghyn Vooir Vannin
Ronney:Ammyryn Vretyn
Ronney:Ammyryn Nerin
Ronney:Yn joarey eddyr Pobblaght Nerin as y Reeriaght Unnaneysit
Ronney:Keyllyssyn eddyrashoonagh
Ronney:Keyllyssyn ny h-Ellanyn Goaldagh
Ronney:Ushtaghyn Phobblaght Nerin
Ronney:Ammyryn yn Oarpey